

**รายงานผลการดำเนินงาน**

**กิจกรรมโรงเรียนวิถีพุทธ**

**ปีการศึกษา 2563**

**โดย**

**โรงเรียนวัดพิมพาวาส (สีล้งสาราลัย)**

**ตำบลพิมพา อำเภอบางปะกง จังหวัดฉะเชิงเทรา**

**สำนักงานเขตพื้นที่การศึกษาประถมศึกษาฉะเชิงเทราเขต 1**

**กระทรวงศึกษาธิการ**

คำนำ

โรงเรียนวัดพิมพาวาส(สีล้งสาราลัย) เป็นโรงเรียนขยายโอกาสขนาดกลาง เปิดทำการเรียนการสอนตั้งแต่ชั้นอนุบาล 2 ถึงชั้นมัธยมศึกษาปีที่ 3 ในการจัดกิจกรรมการเรียนการสอนของครูพบว่านักเรียนส่วนหนึ่งยังมีพฤติกรรมที่ไม่เหมาะสม และไม่ผ่านคุณลักษณะอันพึงประสงค์ ขาดจิตสำนึก จิตสาธารณะ จิตอาสาต่อตนเองและส่วนรวม ทางโรงเรียนจึงได้นำหลักธรรมทางพระพุทธศาสนา มาใช้ในการจัดกิจกรรมการเรียนการสอนให้สอดคล้องกับอัตลักษณ์ ทั้ง 29 ประการสู่ความเป็นโรงเรียนวิถีพุทธ มีจุดเน้นอยู่ที่การพัฒนาตามหลักไตรสิกขา ที่เป็นการศึกษาพัฒนา 3 ด้าน อย่างบูรณาการ ผู้เรียนได้เรียนรู้ผ่านพัฒนาการ กิน อยู่ ดูฟังเป็น คือ ศีล สมาธิ ปัญญา การศึกษาแนวทางวิถีพุทธมีความเหมาะสมกับสังคมไทยเป็นอย่างยิ่ง เพราะวิถีพุทธเป็นรากฐานและพื้นฐานของวิถีชีวิตและจิตใจ เพราะคนไทยนับถือพุทธศาสนาพุทธร้อยละ 95 ดังนั้นการจัดการศึกษาตามแนววิถีพุทธ เป็นความคาดหวังหลักของการพัฒนาระบบการศึกษาไทยให้เป็นเครื่องมือสำคัญ ที่จะพัฒนาคนไทยให้เป็นมนุษย์ที่สมบรูณ์

โรงเรียนวิถีพุทธ เป็นโรงเรียนรูปแบบใหม่ ที่จะช่วยผลักตันให้เด็กและเยาวชนไทยสามารถพัฒนาตาศักยภาพ เป็นคนดี คนเก่ง และสามารถดำรงชีวิตได้อย่างมีความสุข เป็นแนวทางปฏิรูปโดยแท้ ที่ยึดหลักไตรสิกขา เป็นองค์รวม เป้าหมายในการพัฒนาทรัพยากรบุคคลให้เรียนรู้ตลอดชีวิต ประสานประโยชน์ให้สังคม

คณะกรรมการฝ่ายผู้รับผิดชอบ ขอขอบพระคุณคณะผู้บริหาร คณะครูที่มีส่วนเกี่ยวข้องตลอดจนผู้ตอบแบบสอบถามทุกท่าน ที่ให้การสนับสนุนในการดำเนินกิจกรรมสำเร็จ ลุล่วงไปด้วยดี หวังเป็นอย่างยิ่งว่าเอกสารประเมินผลการดำเนินโครงการส่งเสริมประชาธิปไตยฉบับนี้ จะสามารถเป็นข้อมูลในการพัฒนาโรงเรียนโรงเรียนวัดพิมพาวาส (สีล้งสาราลัย) อย่างเต็มรูปแบบต่อไป

คณะผู้จัดทำ

**บทที่ 1**

**ความเป็นมาและความสำคัญ**

**1.1 ความเป็นมาและความสำคัญ**

โรงเรียนวิถีพุทธเป็นโรงเรียนที่นำหลักธรรมในพระพุทธศาสนามาใช้และประยุกต์ใช้ในการพัฒนาผู้เรียนโดยเน้นการพัฒนาตามหลักไตรสิกขา คือศีล สมาธิ ปัญญาสติสัมปชัญญะมีกัลยาณมิตรต่อกันทั้ง ครูนักเรียน ผู้ปกครองชุมชนนำพานักเรียนเกิดการพัฒนาอย่างเป็นองค์รวมสู่ชีวิตที่สมบูรณ์ซึ่งพระราชบัญญัติการศึกษาแห่งชาติพุทธศักราช 2542 หมวด 4 มุ่งเน้นให้จัดการเรียนการสอน โดยผสมผสานความรู้ ต่าง ๆอย่างได้สัดส่วนสมดุลทั้งปลูกฝังคุณธรรมค่านิยมที่ดีงามและคุณลักษณะอันพึงประสงค์ไว้ในทุกสาระการเรียนรู้โรงเรียนวิถีพุทธเป็นรูปแบบหนึ่งที่สามารถพัฒนาศักยภาพผู้เรียนให้เป็นคนดีมีคุณธรรมจริยธรรมและคุณลักษณะที่พึงประสงค์ตามวิถีทางศาสนาที่สอดคล้องกับเกณฑ์มาตรฐานและเป็นคนเก่งของสังคมสามารถดำเนินชีวิตอยู่ใด้อย่างมีความสุข

โรงเรียนวัดพิมพาวาส(สีล้งสาราลัย) จึงได้นำกิจกรรมต่าง ตามแนวทางวิถีพุทธมาใช้สอดแทรกในทุกสาระการเรียนรู้โดยใช้หลักไตรสิกขาประกอบด้วยศีล สมาธิปัญญา มาดำเนินการจัดกิจกรรมการเรียนรู้เพื่อให้บรรลุเป้าหมายของหลักสูตรสถานศึกษาที่เน้นความรู้ควบคู่คุณธรรม จริยธรรมให้ผู้เรียนเป็นบุคคลที่มีคุณภาพของสังคม

**1.2 วัตถุประสงค์**

1.เพื่อให้ผู้เรียนมีคุณลักษณะอันพึงประสงค์

2.เพื่อให้ผู้เรียนทุกคนมีจิตอาสา

3.เพื่อให้ผู้เกี่ยวข้องมีความพึงพอใจในกิจกรรม

**1.3 เป้าหมาย**

**3.เป้าหมาย**

**3.1 ผลผลิต (Outputs)**

1.1 ผู้เรียนทุกชั้นเข้าร่วมกิจกรรมสำคัญทางศาสนา

1.2 ผู้เรียนทุกชั้นนั่งสมาธิก่อนเรียนในช่วงบ่าย

1.3 ผู้เรียนทุกชั้นเข้าร่วมกิจกรรมจิตอาสา

1.4 ผู้เรียนทุกชั้นเข้าร่วมกิจกรรมอบรมสุดสัปดาห์

1.5 ผู้เรียนชั้นประถมศึกษาปีที่ 4 - 6 สอบธรรมศึกษา

1.6 ผู้เรียนทุกชั้นเข้าค่ายคุณธรรม

**3.2 ผลลัพธ์ (Outcomes)**

2.1 ผู้เรียนมีคุณลักษณะอันพึงประสงค์

2.2 ผู้เรียนมีจิตอาสา

2.3 ผู้เกี่ยวข้องมีความพึงพอใจในกิจกรรม

**1.4 เครื่องมือที่ใช้ในการเก็บรวบรวมข้อมูล**

เครื่องมือที่ใช้ในการเก็บรวบรวมข้อมูล ในครั้งนี้

1. แบบสอบถามความพึงพอใจของนักเรียน ผู้มีส่วนเกี่ยวข้องที่มีต่อการจัดกิจกรรมโครงการส่งเสริมคุณธรรม จริยธรรม และค่านิยมที่พึงประสงค์

2. แบบสัมภาษณ์ผู้มีส่วนเกี่ยวข้องในแต่ละกิจกรรม

3. แบบบันทึกกิจกรรม

**1.5 ประโยชน์ที่คาดว่าจะได้รับ**

1. ผู้เรียนมีคุณลักษณะอันพึงประสงค์

2. ผู้เรียนทุกคนมีจิตอาสา

3. ผู้เกี่ยวข้องมีความพึงพอใจในกิจกรรม

**บทที่ 2**

**เอกสารและงานวิจัยที่เกี่ยวข้อง**

หลักและแนวคิดเกี่ยวกับการประเมินโครงการ

1.ความหมายของการประเมินโครงการ

สมหวัง พิธียานุวัฒน์ (2524, หน้า 1) ได้ให้ความหมายของการประเมินโครงการไว้ว่า เป็นกระบวนการเพื่อให้ได้มาซึ่งข้อมูลสารสนเทศสำหรับการตัดสินคุณค่าของโครงการ ผลผลิตกระบวนการจุดมุ่งหมายของโครงการ หรือทางเลือกต่าง เพื่อนำไปปฏิบัติให้บรรลุจุดมุ่งหมาย จุดเน้นของการประเมินคือการเก็บรวบรวมและวิเคราะห์ข้อมูลอย่างเป็นระบบ เพื่อให้ได้ข้อสนเทศ เพื่อตัดสินคุณค่าของสิ่งหนึ่งสิ่งใดโดยเฉพาะ

ไพศาล หวังพานิช (2533, หน้า 25-26 ได้ให้ความหมายของการประเมินโครงการไว้ว่า การประเมิน

โครงการเป็นกระบวนการกำหนดคุณค่าของโครงการนั้นว่าดีมีประสิทธิภาพและได้ผลเพียงใด

สุวิมล ติรกานันท์ (2543, หน้า 2) กล่าวว่า การประเมินโครงการเป็นกระบวนการที่เกิดขึ้นในทุกขั้นตอนของกระบวนการดำเนินงานเพื่อให้ได้สารสนเทศที่สามารถใช้ในการพิจารณาการดำเนินการ ซึ่งจะทำให้การดำเนินการเป็นไปได้อย่างทันท่วงที ในทางตรงข้ามผลการประเมินจะไม่เกิดเท่าที่ควร หากผลนั้นไม่สามารถใช้ในเวลาที่เหมาะสม

จากความหมายข้างต้นสรุปได้ว่า ความหมายการประเมินโครงการสรุปได้ว่า เป็นกระบวนการดำเนินงานที่ให้ได้มาซึ่งข้อมูล สารสนเทศสำหรับกรตัดสินคุณภาพคุณค่าของโครงการว่ามีระดับคุณภาพ และคุณค่าอย่างไร นำไปใช้พัฒนาสืบเนื่องต่อไปได้อย่างไร

2.ความมุ่งหมายของการประเมินโครงการ

หลักการดำเนินงานใด ๆ จะต้องมีการติดตามผลงานหรือประเมินผลงานที่ได้รับมอบหมายไปการ การติดตามผลงานเป็นการประเมินวิธีหนึ่ง เพื่อตรวจสอบว่างานใดดำเนินต่อไปอยู่ป้องกันไม่ให้งานแต่ละช่วงแต่ละตอน ดำเนินการผิดจุดประสงค์และเป้าหมายเพื่อเป็นการเพิ่มประสิทธิภาพในการทำงาน และทำให้การดำเนินงานนั้นมีโอกาสประสบความสำเร็จตามจุดประสงค์และเป้าหมายที่กำหนดไว้มากยิ่งขึ้น บทบาทหน้าที่ของการศึกษาในปัจจุบันโดยเฉพาะโรงเรียนที่มีขอบข่ายขยายกว้างและซับซ้อนมากขึ้น เพราะความเติบโตและเจริญงอกงามของสังคม ความต้องการของสังคมเปลี่ยนแปลงไปตามสภาพของสังคม ซึ่งปัจจุบันโรงเรียนไม่ได้มีหน้าที่สอนเพียงอย่างเดียวแต่ต้องเกี่ยวข้องประสานงานกับชุมชน สังคมและครอบครัวของนักเรียน โรงเรียนจำเป็นต้องบริหารงานให้ดำเนินไปตามนโยบายของการดูแลช่วยเหลือนักเรียนโรงเรียนต้องดำเนินตามแผนโครงการที่กำหนดจานโยบายสูงสุด ดังนั้นจึงต้องมีการติดตามโครงการ เพื่อให้งานดำเนินไปตามวัตถุประสงค์จึงทำให้การประเมินโครงการมีความมุ่งหมายและความสำคัญตามความคิดเห็นของนักวิชาการในหลายแง่มุม ดังต่อไปนี้

ประชุม รอดประเสริฐ (2539, หน้า 74-75) ได้กล่าวถึงความหมายการประเมินโครงการของ มิตเซล

(Mizel) และการประเมินโครงการที่มีความหมายเฉพาะของ คนอกซ์ (Knox) ว่าการประเมินโครงการมีความ

มุ่งหมาย 3 ประการ

1.เพื่อแสดงผลการพิจารณาถึงคุณค่าของโครงการ

2.เพื่อช่วยให้ผู้ที่ตัดสินใจมีการตัดสินใจที่ถูกต้อง

3.เพื่อการบริการข้อมูลแก่ฝ้ายการเมือง เพื่อใช้ในการกำหนดนโยบาย การประเมินโครงการความมุ่งหมายเฉพาะ ดังต่อไปนี้

1.เพื่อแสดงถึงเหตุผลที่ชัดเจนของโครงการอันเป็นพื้นฐานที่สำคัญของการตัดสินใจว่าลักษณะใดของโครงการมีความสำคัญมากที่สุดซึ่งจะต้องทำการประเมินเพื่อหาประสิทธิภาพและข้อมูลชนิดใดจะต้องเก็บรวบรวมเพื่อการวิเคราะห์

2.เพื่อรวบรวมหลักฐานความเป็นจริง และข้อมูลที่จำเป็น เพื่อนำไปสู่การพิจารณาประสิทธิผลของโครงการ

3.เพื่อการวิเคราะห์ข้อมูลและข้อเท็จจริงต่าง ๆ เพื่อการนำไปสู่การสรุปผลของโครงการ

4.การตัดสินใจว่าข้อมูลหรือข้อเท็จจริงใดสามารถนำไปใช้ได้

สรุปได้ว่าการประเมินโครงการ มีความมุ่งหมายเพื่อแสดงผลการพิจารณาถึงคุณค่าของโครงการเพื่อนำข้อมูลไปวิเคราะห์หาประสิทธิภาพของโครงกร เพื่อช่วยให้ผู้มีอำนาจสามารถนำไปตัดสินใจและนำไปใช้ได้โดยคำนึงถึงความสำคัญของโครงการว่ามีความเหมาะสมเพียงใด บรรลุตามวัตถุประสงค์หรือไม่ เพราะผลการประเมินจะเป็นตัวกระตุ้นให้การดำเนินงานมีข้อยกพร่องน้อยลง ขณะเดียวกันก็เป็นการเพิ่มประสิทธิภาพให้มากขึ้นในการดำเนินงานแต่ละโครงการ

3.ประโยชน์ของการประเมินโครงการจากความมุ่งหมายและความสำคัญดังกล่าวแล้ว พอสรุปได้ว่าการประเมินโครงการมีประโยชน์ดังต่อไปนี้

1.การประเมินโครงการช่วยให้กำหนดวัตถุประสงค์และมาตรฐานของการดำเนินงานมีความชัดเจน ดังกล่าวคือ ก่อนที่จะนำโครงการไปใช้ย่อมจะได้รับการตรวจสอบอย่างละเอียดจากผู้บริหารและผู้ประเมินส่วนใดที่ไม่ชัดเจน เช่น วัตถุประสงค์หรือมาตรฐานการดำเนินงาน หากขาดความแน่นอนที่แจ่มชัดจะต้องได้รับการปรับปรุงแก้ไขให้มีความถูกต้องชัดเจนเสียก่อน

2.ประโยชน์เต็มที่ ทั้งนี้เพราะการประเมินโครงการจะต้องวิเคราะห์ทุกส่วนของโครงการข้อมูลปัจจัยใดที่เป็นปัญหาจะได้รับการปรับปรุงแก้ไขเพื่อให้สามารถปฏิบัติงานหรือใช้ในการปฏิบัติงานอย่างเหมาะสมกับคุณค่าทรัพยากรทุกชนิดจะได้รับการจัดสรรให้อยู่ในจำนวนหรือปริมาณที่เหมาะสมเพียงพอแก่ดำเนินงาน ทรัพยากรที่ไม่จำเป็นหรือมีมากเกินไป จะได้รับตัดทอน และทรัพยากรใดที่ขาดจะได้จัดสรรเพิ่มเติม

3.การประเมินโครงการช่วยให้แผนงานบรรลุวัตถุประสงค์ เพราะโครงการเป็นส่วนหนึ่งของแผน ดังนี้เมื่อโครงการได้รับการตรวจสอบวิเคราะห์ปรับปรุงแก้ไขเพื่อให้ดำเนินไปด้วยดี

4.การประเมินโครงการมีส่วนช่วยให้การแก้ปัญหาอันเกิดจากผลกระทบ(impact) ของโครงการและทำให้โครงการมีข้อที่ทำให้ความเสียหายลดน้อยลง

5.การประเมินโครงการมีส่วนช่วยอย่างสำคัญในการควบคุมคุณภาพของงาน เพราะการประเมินโครงการมีการตรวจสอบ และควบคุมชนิดหนึ่ง

6.การประเมินโครงการมีช่วยในการสร้างขวัญและกำลังใจให้ผู้ปฏิบัติงานตามโครงการ เพราะการประเมินโครงการไม่ใช่เป็นการควบคุมบังคับบัญชาหรือสั่งการ แต่เป็นการศึกษาวิเคราะห์เพื่อปรับปรุงแก้ไขและเสนอแนะวิธีการใหม่ ๆ

7.ผลของการประเมินโครงการอาจเป็นข้อมูลอย่างสำคัญในการวางแผนหรือกำหนดนโยบายของผู้บริหารและฝ่ายการเมือง

8.การประเมินโครงการช่วยในการตัดสินใจในการบริหารโครงการ กล่าวคือการประเมินโครงการจะช่วยให้ผู้บริหารได้ทราบถึงอุปสรรคและปัญหา ข้อดี ข้อเสีย ความเป็นไปได้และแนวทางในการปรับปรุงแก้ไขในการดำเนินการโครงการ โดยข้อมูลดังกล่าวแล้วจะช่วยให้ผู้บริหารตัดสินใจว่าจะดำเนินโครงการนั้นต่อไปหรือยุติโครงการนั้น

**บทที่ 3**

**วิธีดำเนินการ**

รายงานการจัดกิจกรรมโรงเรียนวิถีพุทธตามโครงการส่งเสริมคุณธรรม จริยธรรม และค่านิยมที่พึงประสงค์ ประจำปีการศึกษา 2563 ดำเนินการ 4 ขั้นตอน ดังนี้

1.ขั้นเตรียมการ

2.ขั้นดำเนินการ

3.ขั้นตรวจสอบ ประเมินผล

4.ขั้นแก้ไข พัฒนา ปรับปรุง

**1.ขั้นเตรียมการ** ขั้นตอนนี้เป็นการวางแผนการดำเนินการโดยมีขั้นตอน ดังนี้

1.1 ประชุมปรึกษาร่วมกันระหว่างหัวหน้างาน/หัวหน้ากลุ่มสาระการเรียนรู้แล้วขยายผลสู่คณะครูทุก

1.2 จัดทำโครงการวิถีพุทธ เสนอผู้บริหารเพื่อพิจารณาเห็นชอบ

1.3 แต่งตั้งคณะกรรมการผู้รับผิดชอบเกี่ยวกับการจัดกิจกรรมแต่ละงานแต่กิจกรรมตามความเหมาะสม

1.4 สร้างความเข้าใจเพื่อกำหนดแนวทางในการดำเนินงาน

1.5 กำหนดระยะเวลาในการดำเนินการ และวิธีประเมินผล

**2.ขั้นดำเนินการ** การปฏิบัติงานตามแผนงานที่วางไว้โดยมีขั้นตอนในการดำเนินงาน ดังนี้

2.1 บันทึกเสนอผู้บริหารเพื่อขออนุญาตดำเนินการ

2.2 ดำเนินการตามโครงการวิถีพุทธ ในระหว่างภาคเรียนที่ 1 แล: 2 ประจำปีการศึกษา 2563 โดยมีกลุ่มเป้าหมายเป็นนักเรียนและบุคลากรภายในโรงเรียนทุกคน โดยมีกิจกรรมดำเนินการ ดังนี้

2.2.1 กิจกรรมสอนพุทธศาสนา

2.2.2 กิจกรรมค่ายคุณธรรม

2.2.3 ค่ายคุณธรรม (ป.1-ป.3)

2.2.4 ค่ายคุณธรรม (ป.4-ป.6) (ค่ายพุทธบุตร)

2.2.5 กิจกรรมวันสำคัญทางศาสนา

2.2.6 กิจกรรมเข้าวัดทุกวันพระ

2.2.7 กิจกรรมนั่งสมาธิ

2.2.8 กิจกรรมสวดมนต์สุดสัปดาห์

2.2.9 กิจกรรมสอบธรรมศึกษา (ป.4-ม.3)

2.2.10 กิจกรรมจิตอาสา

**3.ขั้นตรวจสอบ ประเมินผล**

3.1 ดำเนินการประเมินผลการจัดกิจกรรมตามโครงการวิถีพุทธ โดยใช้แบบบันทึกกิจกรรมและแบบสอบถามความคิดเห็น

3.2 รายงานผลการดำเนินงานต่อผู้บริหารและบุคลากรโรงเรียนวัดพิมพาวาส(สีล้งสาราลัย)

**4.ขั้นแก้ไข พัฒนา** ปรับปรุงเมื่อคณะกรรมการฝ้ายประเมินผล สรุปผลการดำเนินงาน ปัญหา อุปสรรค และข้อเสนอแนะกลุ่มงานผู้รับผิดชอบจึงได้นำสารสนเทศที่ได้มาปรับปรุง พัฒนาการงานให้มีประสิทธิภาพมากยิ่งขึ้น

**บทที่ 4**

**ผลการดำเนินงาน**

จากการดำเนินกิจกรรมของโรงเรียนวิถีพุทธของโรงเรียนวัดพิมพาวาส(สีล้งสาราลัย) สรุปผลการดำเนินการดังนี้

โรงเรียนได้สร้างแบบประเมินผลและใช้การดำเนินงานกิจกรรมวิถีพุทธตามโครงการส่งเสริมคุณธรรม จริยธรรม และค่านิยมที่พึงประสงค์ และเก็บข้อมูลของผู้ตอบแบบประเมินใช้วิธีสุ่มอย่างง่าย และการสังเกตพฤติกรรม

สรุปผลการดำเนินการดังตาราง

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือ** |
| **ตัวชี้วัดผลผลิต (Outputs)**   * นักเรียนทุกชั้นเข้าร่วมกิจกรรมสำคัญทางศาสนา * นักเรียนทุกชั้นนั่งสมาธิก่อนเรียนในช่วงบ่าย * นักเรียนทุกชั้นเข้าร่วมกิจกรรมจิตอาสา * นักเรียนทุกชั้นเข้าร่วมกิจกรรมสวดมนต์สุดสัปดาห์ * นักเรียนชั้นประถมศึกษาปีที่ 4- ชั้นมัธยมศึกษาปีที่ 3 สอบธรรมศึกษา * นักเรียนชั้นประถมศึกษาปีที่ 4-6 เข้าค่ายคุณธรรม | สังเกตพฤติกรรม  สังเกตพฤติกรรม  สังเกตพฤติกรรม  สังเกตพฤติกรรม  สังเกตพฤติกรรม  ประเมินความพึงพอใจ | แบบสังเกตพฤติกรรม  แบบสังเกตพฤติกรรม  แบบสังเกตพฤติกรรม  แบบสังเกตพฤติกรรม  แบบสังเกตพฤติกรรม  แบบประเมินความพึงพอใจ |
| **ตัวชี้วัดผลลัพธ์(Outcomes)**   * นักเรียนร้อยละ 95 มีคุณลักษณะอันพึงประสงค์ * นักเรียนร้อยละ 95 มีจิตอาสา * นักเรียนที่เข้าร่วมกิจกรรมมความพึงพอใจร้อยละ 95 | สังเกตพฤติกรรม  สังเกตพฤติกรรม  ประเมินความพึงพอใจ | แบบสังเกตพฤติกรรม  แบบสังเกตพฤติกรรม  แบบประเมินความพึงพอใจ |

**บทที่ 5**

**สรุปผล และข้อเสนอแนะ**

**สรุปผลการดำเนินงาน**

|  |  |  |
| --- | --- | --- |
| **ตัวชี้วัดความสำเร็จ** | **ผลการดำเนินงาน** | **คิดเป็นร้อยละ** |
| **ตัวชี้วัดผลผลิต (Outputs)**   * นักเรียนทุกชั้นเข้าร่วมกิจกรรมสำคัญทางศาสนา * นักเรียนทุกชั้นนั่งสมาธิก่อนเรียนในช่วงบ่าย * นักเรียนทุกชั้นเข้าร่วมกิจกรรมจิตอาสา * นักเรียนทุกชั้นเข้าร่วมกิจกรรมสวดมนต์สุดสัปดาห์ * นักเรียนชั้นประถมศึกษาปีที่ 4- ชั้นมัธยมศึกษาปีที่ 3 สอบธรรมศึกษา   นักเรียนชั้นประถมศึกษาปีที่ 4-6 เข้าค่ายคุณธรรม | * อ.2 - ม.3 * ป.1 - ม.3 * ป.1 - ม.3 * ป.1 - ม.3 * ป.4 - ม.3 * ป.4 - ป.6 | 100  100  100  100  100  100 |
| **ตัวชี้วัดผลลัพธ์(Outcomes)**   * นักเรียนร้อยละ 95 มีคุณลักษณะอันพึงประสงค์ * นักเรียนร้อยละ 95 มีจิตอาสา * นักเรียนที่เข้าร่วมกิจกรรมมความพึงพอใจร้อยละ 95 | * 90 * 95 * 95 | 89.50  100  100 |
| **สรุปผลการดำเนินงานร้อยละ** | | 97.5 |

**ปัญหา / อุปสรรค**

1.สภาพสถานที่จัดกิจกรรมมีอากาศร้อน ทำให้เหมาะสมในการจัดการเรียนรู้

2.ผู้ปกครองบางส่วนยังไม่เห็นความสำคัญในการแก้ไขพฤติกรรมของนักเรียน

**ข้อเสนอแนะ**

1.ควรจัดกิจกรรมนี้ในปีถัดไป